b'\n_START_ARTICLE_\nMona-sagen\n_START_PARAGRAPH_\nMona-sagen er en dansk drabssag, hvor den syv-\xc3\xa5rige Mona Rasmussen fra Hvidkilde p\xc3\xa5 Fyn den 20. august 1964 forsvandt p\xc3\xa5 vej til skole._NEWLINE_Det lykkedes ikke at finde Mona med en 900 mand stor efters\xc3\xb8gning, og f\xc3\xb8rst omkring en m\xc3\xa5ned senere blev liget fundet i en s\xc3\xb8. _NEWLINE_En 38-\xc3\xa5rig mand blev id\xc3\xb8mt en livstidsdom._NEWLINE_Sagen er to gange fors\xc3\xb8gt genoptaget._NEWLINE_Mona Rasmussen boede i "Egehuset" nord for godset Hvidkilde. _NEWLINE_Torsdag den 20. august cyklede hun sydp\xc3\xa5 for at n\xc3\xa5 en skolebus der skulle g\xc3\xa5 fra Egense klokken 11:30 til skolen i Rantzausminde._NEWLINE_Omkring 11:06 kom hun til Faaborg-Svendborg-landevejen._NEWLINE_Hun kom over vejen og fortsatte ad en lille vej gennem Amalielyst-skoven. _NEWLINE_Hun n\xc3\xa5ede aldrig frem til bussen._NEWLINE_Tre b\xc3\xb8rn der havde v\xc3\xa6ret i skole om formiddagen var med tilbage i bussen, og de fandt Monas cykel i et buskads. _NEWLINE_To af b\xc3\xb8rnene cyklede hjem til deres for\xc3\xa6ldre og fortalte, at Mona ikke var ved bussen. _NEWLINE_Drengenes for\xc3\xa6ldre begyndte straks en hurtig gennemgang af omr\xc3\xa5det, men da de ikke fandt hende, kontaktede de hendes for\xc3\xa6ldre og l\xc3\xa6rerinde._NEWLINE_Efter tre timer, da Mona stadig ikke var dukket op, kontaktede de politiet, der fink\xc3\xa6mmede omr\xc3\xa5det, blandt andet Hvidkilde S\xc3\xb8, der ligger t\xc3\xa6t ved. _NEWLINE_N\xc3\xa6ste dag fortsatte efters\xc3\xb8gningen, nu med hundepatruljer og helikopter._NEWLINE_L\xc3\xb8rdag den 22. august var efters\xc3\xb8gningsholdets st\xc3\xb8rrelse p\xc3\xa5 900 mand._NEWLINE_Det er en af de st\xc3\xb8rste efters\xc3\xb8gninger i Danmark. _NEWLINE_Liget blev f\xc3\xb8rst fundet den 25. september, da en mand henvendte sig til politiet, efter at han havde set en bylt flyde p\xc3\xa5 vandoverfladen i en s\xc3\xb8._NEWLINE_Det var i N\xc3\xb8rres\xc3\xb8, der l\xc3\xa5 cirka 20 kilometer fra, hvor man fandt Monas cykel._NEWLINE_Liget l\xc3\xa5 i to papirs\xc3\xa6kke, og unders\xc3\xb8gelser viste, at hun havde v\xc3\xa6ret udsat for en s\xc3\xa6delighedsforbrydelse og sandsynligvis var blevet kvalt._NEWLINE_Den d\xc3\xb8mte var en hovmester, der var gift og havde fire b\xc3\xb8rn. _NEWLINE_Den danske forsvarsadvokat J\xc3\xb8rgen Jacobsen blev involveret i sagen _NEWLINE_efter tilskyndelse fra vennen Erik N\xc3\xb8rgaard, der havde d\xc3\xa6kket sagen som journalist for Politiken._NEWLINE_De to rejste i august 1967 rundt p\xc3\xa5 Sydfyn for at forske i nye spor._NEWLINE_Sagen er omtalt i b\xc3\xb8gerne Danske Kriminalsager_NEWLINE_og Journalist p\xc3\xa5 rettens vej._NEWLINE_Erik N\xc3\xb8rgaards udgav desuden bogen Hvem myrdede Mona i 1972. _NEWLINE_I 2009 blev udtrykket Mona-sagen anvendt i en anden sammenh\xc3\xa6ng. Denne gang vedr\xc3\xb8rende et r\xc3\xb8verisk overfald p\xc3\xa5 den 60-\xc3\xa5rige Mona Egebjerg som f\xc3\xb8rte til hendes d\xc3\xb8d.'